**Informacija apie pakartotinai gautą planuojamos ūkinės veiklos - Vištų dedeklių auginimas Gaudikaičių k., Degaičių sen., Telšių r. sav., poveikio aplinkai vertinimo ataskaitą**

Poveikio aplinkai vertinimo ataskaita (toliau – PAV ataskaita) pakartotinai viešinama, kadangi 2013 m. gruodžio 30 d. Aplinkos apsaugos agentūra, kaip atsakinga institucija poveikio aplinkai vertinimo procese, 2013-12-30 raštu Nr.(2.6)-A4-4859, vadovaudamasi Lietuvos Respublikos planuojamos ūkinės veiklos poveikio aplinkai vertinimo įstatymo (toliau – PAV įstatymas) 9 straipsnio 7 dalimi, pareikalavo pakartotinai organizuoti visuomenės viešą supažindinimą su PAV ataskaita, bei atlikti pakartotines derinimo procedūras su planuojamos ūkinės veiklos poveikio aplinkai vertinimo subjektais.

Aplinkos apsaugos agentūra 2014-01-03 raštu Nr.(2.6)-A4-20, vadovaudamasi PAV įstatymo 5 straipsnio 2 dalimi, pakvietė kaip subjektą Valstybinę maisto ir veterinarijos tarnybą dalyvauti poveikio aplinkai vertinimo procese.

2014-09-19 Poveikio aplinkai vertinimo ir taršos prevencijos skyrius, Tatjana Dunkauskienė, tel.: 8706 62033.

**Planuojamos ūkinės veiklos užsakovas (pavadinimas, adresas, telefonas, faksas)** – KB „Europe eggs“, Stanelių k., Plungės r. sav.; KB „Telšių paukščiai“, Ubiškės k., Telšių r. sav.; KB „Baltic egg production“, Sruojos g. 3, Varkalių k., Plungės r. sav., tel. +370 611 16382; KB „Stanelių grūdai“, Macenių k., Plungės r. sav.

**Planuojamos ūkinės veiklos (toliau - PAV) dokumentų rengėjas (pavadinimas, adresas, telefonas, faksas)** – UAB „Ardynas“, Gedimino g. 47, LT-44242, Kaunas, tel. (8 37) 232 209, faks. (8 37) 337 257.

**Planuojamos ūkinės veiklos pavadinimas –** Vištų dedeklių auginimas.

**Planuojamos ūkinės veiklos vieta (apskritis, miestas, rajonas, seniūnija, kaimas, gatvė)** – Telšių apskritis, Telšių rajonas, Degaičių seniūnija, Gaudikaičių kaimas.

**Atsakinga institucija -**  Aplinkos apsaugos agentūra, A. Juozapavičiaus g. 9, LT-09311 Vilnius, tel. +370 70662008, faks.: +370 70662000.

**Poveikio aplinkai vertinimo subjektai:**

1. Telšių visuomenės sveikatos centras 2012-07-09 raštu Nr. IS-871 pateikė išvadą, kad derina PAV programą; 2014-09-04 raštu Nr. IS-1066 pateikė pastabas PAV ataskaitai.
2. Telšių rajono savivaldybės administracija 2012-07-12 raštu Nr. R7-1610 pateikė išvadą, kad derina PAV programą; Telšių rajono savivaldybės taryba 2014 m. liepos 7 d. sprendimu Nr. T1-247 „Dėl nepritarimo poveikio aplinkai vertinimo ataskaitai ir planuojamos ūkinės veiklos galimybėms“ nepritarė PAV ataskaitai ir planuojamos ūkinės veiklos galimybėms.
3. Kultūros paveldo departamento prie Kultūros ministerijos Telšių teritorinis padalinys 2012-06-27 raštu Nr. 2Te-413 pateikė išvadą dėl PAV programos, kad planuojama veikla neturės reikšmingos įtakos nekilnojamosioms kultūros vertybėms, todėl poveikio aplinkai vertinimas kultūros paveldo aspektu yra neprivalomas.
4. Telšių apskrities priešgaisrinė gelbėjimo valdyba 2012-06-29 raštu Nr. 3-386 (8.3) pritarė PAV programai; 2014-08-13 raštu Nr. 3-398 pateikė išvadą, kad pritaria PAV ataskaitai.
5. Valstybinė maisto ir veterinarijos tarnyba (toliau – VMVT) 2014-08-14 raštu Nr. B6-(1.9)-2060 pateikė išvadą, kad negali pritarti VMVT pateiktai PAV ataskaitai ir planuojamos ūkinės veiklos galimybėms ir pateikė pastabas PAV ataskaitai.

Informacija apie pakartotinį visuomenės viešą supažindinimą su planuojamos ūkinės veiklos poveikio aplinkai vertinimo ataskaita buvo skelbiama:respublikiniame laikraštyje „Lietuvos žinios“ (2014 m. kovo 25 d.), Telšių rajoniniame laikraštyje „Telšių žinios“ (2014 m. kovo 25 d.). Skelbimas buvo pakabintas Telšių rajono savivaldybės administracijos skelbimų lentoje (2014-03-26). Visuomenės viešas supažindinimas su PAV ataskaita įvyko 2014 m. balandžio 10 d., 17 val., Telšių rajono savivaldybėje (Žemaitės g. 14, Telšiai). Viešajame supažindinime dalyvavo PAV dokumentų rengėjo atstovai, planuojamos ūkinės veiklos užsakovo atstovai, PAV subjektų atstovai, Telšių rajono savivaldybės tarybos nariai ir suinteresuotos visuomenės atstovai. Susirinkimo metu ir po susirinkimo buvo gauti suinteresuotos visuomenės pasiūlymai.

Visuomenė apie parengtą PAV programą buvo informuota: respublikiniame laikraštyje „Lietuvos žinios“ (2012 m. gegužės 25 d. ir 30 d.), Telšių rajoniniame laikraštyje „Telšių žinios“ (2012 m. gegužės 25 d. ir birželio 1d.). Skelbimas buvo pakabintas Telšių rajono savivaldybės skelbimų lentoje (2012-05-30).

**Prašymų teikimo terminas** – Vadovaujantis PAV įstatymo 9 straipsnio 8 dalimi, visi poveikio aplinkai vertinimo proceso dalyviai planuojamos ūkinės veiklos poveikio aplinkai vertinimo procedūrų vykdymo metu, iki atsakinga institucija priima sprendimą, turi teisę kreiptis į atsakingą instituciją ir poveikio aplinkai vertinimo subjektus jų kompetencijos klausimais, raštu pateikdamiinformaciją dėl galimų pažeidimų nustatant, apibūdinant ir įvertinant galimą planuojamos ūkinės veiklos poveikį aplinkai ar vykdant poveikio aplinkai vertinimo procedūras.